شێخ ئەحمەد شاکەلی

شێخ ئەحمەد شاكەلی : ( ١٩٠٢ - ١٩٨٢ ) شاعیر و لە بواری سیاسیدا ئەندامی حیزبی (ھیوا) بووە. وەکیلی ھەموو ئاوایییەکانی کەریم بەگی جافیش بوو . 

 سەرەتای ژیان و خوێندنی 
وێنۆک|شێخ ئەحمەد شاكەلی
شێخ ئەحمەد کوڕی شێخ محەمەد کوڕی شێخ سەعیدە، ١٩٠٢ لە دێی (شاکەل)ی ناوچەی گەرمیان لەدایک بووە. لە حوجرەوە دەستی داوەتە خوێندن لای مەلا ئەحمەدی کەلار و مەلا قادری سۆفی. پاشان چووەتە سلێمانی و لای مەلا محێدین درێژەی بە خوێندن داوە. بەو پێیە، فێری عەرەبی و فارسی بووە. تەریقەتی نەقشبەندیی وەرگرتووە و تاسەر سەوداسەری شێخ عوسمانی دووەمی بیارە بووە. 

 چالاكی سیاسی 
لە بواری سیاسیدا ئەندامی حیزبی (ھیوا) بووە. وەکیلی ھەموو ئاوایییەکانی کەریم بەگی جافیش بووە.

 شیعر و ئەدەب 
بەھرەی شیعر نووسینی ھەبووە، لە (گەلاوێژ، دەنگی گێتیی تازە، ھەتاو)دا لێی بڵاوکردووەتەوە ، دیوانی شیعر و بیرەوەرییەکانی پێنج جار لە چاپ دروان .

 كۆچی دوای 
لە ڕۆژی ١٤/٢/١٩٨٢ کۆچی دواییی کردووە. مستەفا نەریمان، ئەدیب و نووسەرانی کفری و دەوروبەری، چاپخانەی دار الشؤون الثقافیة- بغداد، ٢٠٠٧، ل١٨٢-١٩٣؛ دیوان و یاداشتی شێخ ئەحمەدی شاکەلی شاعیر و خواناسی دەشتی گەرمیان، چ٥، ساخکردنەوە و پێشەکی بۆ نووسین ھاشم عاسی کاکەیی، (لە بڵاوکراوەکانی بەڕێوەبەرایەتیی چالاکیی وێژەییی سلێمانی)، چاپخانەی شڤان- سلێمانی، ٢٠١٣، ل١٣، ١٤، ١٥، ١٦، ١٧؛ سمکۆ بەھرۆز، بیبلیۆگرافیای ناوداران و ڕۆشنبیرانی کەرکوک، ل٣٩. گۆڤاری گەلاوێژ (بەرگی یازدەهەم / بەشی یەكەم ) ژیاننامە و پێڕست ، ل 7992 - 7993 ئامادەكردنی ( سدیق ساڵح ، ڕەفیق ساڵح ، عبدوڵڵا زەنگەنە ) لە بڵاوكراوەكانی بنكەی ژین بۆ بووژاندنەوەی كەلەپووری و بەڵگەنامەیی و ڕۆژنامەوانیی كوردی .

 بەرهەمەكانی 

 دیوانی شاکەلی، بەغداد- چاپخانەی الامة، ١٩٧٩ 
 دیوانی عارفی ڕەبانی شێخ ئەحمەدی شاکەلی، چ٢، تەورێز، ١٩٩١ 
 دیوان و یادداشتی شێخ ئەحمەدی شاکەلی، چ٣، ھەولێر، ٢٠٠٩
 دیوانی شاکەلی، چ٤، ئەستەنبووڵ
 دیوان و یاداشتی شێخ ئەحمەدی شاکەلی شاعیر و خواناسی دەشتی گەرمیان، چ٥، ساخکردنەوە و پێشەکی بۆ نووسین ھاشم عاسی کاکەیی، چاپخانەی شڤان - سلێمانی، ٢٠١٣

 سەرچاوەکان 

 بەستەرە دەرەکییەکان